ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ ཉེན་སྲུང་དང་ལྡནམ་སྦེ་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Tuesday , December 6 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ ཉེན་སྲུང་དང་ལྡནམ་སྦེ་ཡོདཔ།
admin December 29, 2020 གནས་ཚུལ་དང་པ།, གནས་ཚུལ། Leave a comment 963 Views
༉ གསོ་བ་བློན་པོ་གིས་ ད་ལྟོའི་གནས་སྟངས་ནང་ ཐིམ་ཕུག་འཇིགས་མེད་རྡོ་རྗེ་དབང་ཕྱུག་ རྒྱལ་ཡོངས་གཙོ་བསྟེན་སྨན་ཁང་དེ་ ཉེན་སྲུང་དང་ལྡནམ་སྦེ་ཡོད་ཟེར་ བཤད་ཅི།
དེ་ཡང་ སྨན་ཁང་ནང་ ལཱ་འབད་མི་ཅིག་ལུ་ ཀོ་བིཌ་-༡༩ ཐོབ་ཡོད་པའི་སྐོར་ལས་ ལོ་རྒྱུས་ཚུ་ དར་ཁྱབ་སོང་མི་ལུ་བརྟེན་ བློན་པོ་གིས་ དོགས་སེལ་འབད་ཡོདཔ་ཨིན་པས།
ཁ་ཙ་ ཀུན་གསལ་དང་གཅིག་ཁར་ དྲི་ལན་འབད་བའི་སྐབས་ བློན་པོ་གིས་ བཤད་མིའི་ནང་ སྐྱེས་ལོ་༣༣ ལང་མི་ རྒྱལ་ཡོངས་གཙོ་བསྟེན་སྨན་ཁང་གི་ གྲོགས་རམ་ལས་བྱེདཔ་ ཨམ་སྲུ་ཅིག་ལུ་ སྤྱི་ཟླ་༡༢ པའི་ཚེས་༢༦ ལུ་ ཀོ་བིཌ་ཐོབ་ཡོད་མི་དེ་ཡང་ དེ་ཚེ་མོ་ར་ སྒྲིག་གཡོག་ནང་ མིན་འདུག་ཟེར་ཨིན་པས།
མོ་གིས་སླབ་མིའི་ནང་ ཨམ་སྲུ་དེ་ ལྕང་ཟམ་ཏོག་གི་ མི་སྡེ་ནང་ལས་ བདའ་ཟུན་ཡོདཔ་ད་ མོ་ར་ སྤྱི་ཟླ་༡༢ པའི་ཚེས་༢༢ ལུ་ སྒྲིག་གཡོག་སོར་བའི་སྐབས་ མོ་ར་ སྡེ་ཚན་དེ་ནང་མེདཔ་ལས་ སྨན་ཁང་དེ་ ཉེན་སྲུང་དང་ལྡན་ཟེར་ཨིན་པས།
སྨན་ཁང་གི་ སྡེ་ཕྲན་ག་ར་ ས་ཁོངས་ཅིག་ནང་སྡོད་དེ་ ལཱ་འབད་ནིའི་ སྒྲིག་གཞི་ཐོག་ལུ་ ལཱ་འབད་དོ་ཡོདཔ་ལས་ སྒྲིག་གཡོག་ནང་འོང་མི་ཚུ་ག་ར་ ནད་བརྟག་འབད་ཞིནམ་ལས་རྐྱངམ་གཅིག་ སོར་ནི་ཡོད་ཟེར་ཨིནམ་ད་ ཀོ་བིཌ་-༡༩ ཐོབ་མི་༡༦༩ གི་གྲས་ལས་༨༡ རྐྱངམ་གཅིག་ གཙོ་བསྟེན་སྨན་ཁང་ནང་ བཞག་སྟེ་ཡོདཔ་ད་ གཞན་ནད་གཞི་གི་ རྟགས་མཚན་མེད་མི་ཚུ་ མཐུན་རྐྱེན་ཟུར་བཞག་ནང་ བཞག་དོ་ཡོདཔ་ཨིན་པས།
འདས་པའི་ཆུ་ཚོད་༢༤ གི་ནང་འཁོད་ལུ་ ཐིམ་ཕུག་དང་ སྤ་རོ་ལས་ ད་རུང་ མི་གྲངས་༢༧ ལུ་ ཀོ་བིཌ་ཐོབ་ཡོདཔ་སྦེ་ བདའ་ཟུན་མི་དེ་གིས་ རྒྱལ་ཁབ་ནང་ ནདཔ་བསྡོམས་༦༢༥ ལུ་ ལྷོད་ཡོདཔ་ཨིན་པས།
ནདཔ་༢༧ གྱི་གྲས་ལས་༢༠ ཐིམ་ཕུག་གི་མི་སྡེ་ བདེ་ཆེན་ཆོས་གླིང་སྟོད་ལས་༩ དང་ ལྕང་ཟམ་ཏོག་སྟོད་ལས་༤ དེ་ལས་ སྡེ་སྲིད་ལས་༢ དཀར་སྦིས་ས་དང་ གཡང་འཕེལ་སྡོད་གནས་ས་ཁོངས་ སེམས་རྟོགས་ཁ་དང་ ཉི་ཟེར་སྒང་གི་ ས་ཁོངས་ཚུ་ནང་ལས་ རེ་རེ་ཐོན་ཡོདཔ་ཨིན་པས།
ཁོང་ཆ་ཁྱབ་ཀྱི་གྲས་ལས་༡ ཚ་རིམས་ནད་བརྟག་ལྟེ་བ་ནང་ལས་ བདའ་ཟུན་ཡོདཔ་ད་ སྤ་རོ་ཤར་པ་དང་ འུ་ཆུ་ས་ཁོངས་ནང་ལས་༧ བདའ་ཟུན་མི་ཚུ་ག་ར་ ཧེ་མ་ སྤ་རོ་ལས་ བདའ་ཟུན་མི་ཚུ་དང་ འབྲེལ་བ་ཡོད་མི་ཚུ་ཨིན་པས།
རྫོང་ཁག་དེ་༢ ཀྱི་མི་སྡེ་ནང་ དར་ཁྱབ་སྦོམ་སོང་ཡོདཔ་ལས་ བློན་པོ་གིས་ ཉེན་ཁ་ཅན་གྱི་གནས་སྟངས་ཚུ་ དབྱེ་ཞིབ་འབད་མ་ཚར་ཚུན་ མི་མང་གིས་ འགྲོ་འགྲུལ་བཀག་དམ་དང་ གསོ་བའི་སྒྲིག་གཞི་ཚུ་ལུ་ དམ་དམ་སྦེ་ གནས་དགོ་ཟེར་ ཨིན་པས།
སྤྱི་ཟླ་༡༢ པའི་ཚེས་༢༠ ལུ་ མི་སྡེ་ནང་ལས་ ནདཔ་དང་པ་ བདའ་ཟུན་པའི་ཤུལ་ལས་ མི་གྲངས་༡༧༣ བདའ་ཟུན་ཡོདཔ་ད་ ཁོང་དང་འབྲེལ་བ་འཐབ་མི་༣,༠༠༠ དེ་ཅིག་ལུ་ཡང་ གསོ་བའི་ལས་བྱེདཔ་ཚུ་གིས་ འབྲེལ་བ་འཐབ་ཡོདཔ་ཨིན་པས།
ད་ཚུན་ རྒྱལ་ཁབ་ནང་འཁོད་ལུ་ ཀོ་བིཌ་-༡༩ གི་དོན་ལུ་ མི་གྲངས་༡༧,༠༠༠ དེ་ཅིག་ལུ་ བརྟག་དཔྱད་འབད་མིའི་གྲས་ལས་༡༢,༠༠༠ ཚ་རིམས་ནད་བརྟག་ལྟེ་བ་༥༤ ནང་ རྐྱབ་ཡོདཔ་ཨིན་པས།
དེ་དང་གཅིག་ཁར་ གསོ་བ་བློན་པོ་གིས་ ཧེ་མ་ལས་ ནད་གཞི་ཡོད་མི་ཚུ་གིས་ སྨན་ཚུ་ ལོག་ལེན་དགོ་པ་ཅིན་ ས་ཁོངས་ངོས་འཛིན་འབད་མི་ཚུ་ནང་ ཚོང་ཁང་རེ་ ངོས་འཛིན་འབད་དེ་ཡོདཔ་ལས་ དེ་ཚུའི་ནང་ རང་གི་སྨན་ལེན་མི་ ཀི་དེབ་སྤྲོད་བཞག་སྟེ་ གསོ་བའི་ལས་བྱེདཔ་ཚུ་གིས་ སྨན་དང་གཅིག་ཁར་ ལོག་སྤྲོད་བཞག་འོང་ཟེར་བཤད་ཅི།
ནདཔ་ཚུ་གིས་ ཉིནམ་༡ གི་ཤུལ་ལས་ ཚོང་ཁང་དེ་ནང་ལས་ སྨན་དང་ རང་གི་སྨན་ཡིག་ཚུ་ ལེན་འབག་ཚུགས་ནི་ཨིནམ་ད་ གསོ་བ་བློན་པོ་གིས་ མི་ཚུ་གིས་ ཕྱི་ཁར་འགྱོ་བའི་སྐབས་ གསོ་བའི་སྒྲིག་གཞི་ཚུ་དང་འཁྲིལ་ཏེ་ ངེས་པར་དུ་ ཁ་རས་ལག་ལེན་འཐབ་དགོ་ཟེར་ བཤད་ཡོད་པའི་གནས་ཚུལ།
བཀྲིས་བསྟན་འཛིན།
About admin
Previous ནང་འཁོད་ལས་ ཐོན་སྐྱེད་འབད་མི་ ཚོད་བསྲེའི་གོང་ཚད་ཚུ་ རན་ཏོག་ཏོ་ཡོདཔ།
Next ནང་འཁོད་ཀྱི་ ཐོན་སྐྱེད་ཚུ་ལུ་ཡང་ རྒྱབ་སྐྱོར་འབད་དགོཔ།
Related Articles
རྒྱལ་ཡོངས་དུས་ཆེན་བརྩི་སྲུང་གི་ ཡན་ལག་ཅིག་སྦེ་ འཕྲུལ་རིག་དང་ གསར་བཏོད་འགྲེམས་སྟོན་ འགོ་འདྲེན་འཐབ་ནི།
December 6, 2022
འབྲུག་མཐུན་འབྲེལ་ཚོགས་པ་གིས་ འདེམས་ངོ་༣ གསལ་བསྒྲགས་འབད་ཡོདཔ།
December 6, 2022
ད་རིས་ སོ་ནམ་ཞིང་ལམ་གོང་འཕེལ་དང་འཛིན་སྐྱོང་གི་ ལས་འབྲེལ་རྩིས་ཞིབ་སྙན་ཞུའི་གུ་ འཕྲོ་མཐུད་གསུང་གྲོས་གནང་ནི།
December 6, 2022
Check Also
ལྕང་རྒེད་འོག་ནང་ མཇུག་བསྡུ་ནི་མེད་པའི་ སའི་རྩོད་རྙོགས་ཐོན་བཞིན་དུ་ཡོདཔ།
༉ ཧེ་མའི་འབྱ་ཞིང་ཚུ་ གནས་གོང་ཅན་གྱི་ རྒྱུ་དངོས་ཅིག་ལུ་ གྱུར་ཡོད་མི་ ཐིམ་ཕུག་ལྕང་རྒེད་འོག་ནང་ ས་ཆ་དང་འབྲེལ་བའི་ རྩོད་རྙོགས་སྐོར་ལས་ ངན་ལྷད་བཀག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་ནང་ གསལ་བཀོད་འབད་མི་དེ་གིས་ རྩོད་གཞི་ལེ་ཤ་ཡོད་པའི་ བརྡ་མཚོན་སྟོནམ་ཨིན་པས། དེ་ཡང་ ངན་ལྷད་བཀག་སྡོམ་ལྷན་ཚོགས་ཀྱི་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
རྒྱལ་ཡོངས་དུས་ཆེན་བརྩི་སྲུང་གི་ ཡན་ལག་ཅིག་སྦེ་ འཕྲུལ་རིག་དང་ གསར་བཏོད་འགྲེམས་སྟོན་ འགོ་འདྲེན་འཐབ་ནི།
འབྲུག་མཐུན་འབྲེལ་ཚོགས་པ་གིས་ འདེམས་ངོ་༣ གསལ་བསྒྲགས་འབད་ཡོདཔ།
ད་རིས་ སོ་ནམ་ཞིང་ལམ་གོང་འཕེལ་དང་འཛིན་སྐྱོང་གི་ ལས་འབྲེལ་རྩིས་ཞིབ་སྙན་ཞུའི་གུ་ འཕྲོ་མཐུད་གསུང་གྲོས་གནང་ནི།